Настоящата грузинска република е независима от 1991 г. Първият президент, Звиад Гамсахурдия, подхранва грузинския национализъм и се заклева да отстоява грузинската власт върху Абхазия и Южна Осетия. Гамсахурдия е свален в кървав преврат и държавата е въвлечена в горчива гражданска война, която трае до 1995 г. Подкрепени от Русия, Абхазия и Южна Осетия получават де факто независимост от Грузия. Революцията на розите принуждава Едуард Шеварднадзе да подаде оставката си през 2003 г. Новото правителство на Михаил Саакашвили предотвратява отделянето на трета самостоятелна република, но конфликтът с Абхазия и Южна Осетия води до избухването на Руско-грузинската война през 2008 г.